Martinus Žilina: Oľga Krajčiová: To ťa musí baviť
2026-03-31
31. 3. 2026 o 18:00, Martinus OC Mirage, Žilina

To ťa musí baviť – bseseda o knihe
Pozývame vás na knižnú besedu o knihe To ťa musí baviť, ktorá prináša silné a autentické príbehy z prostredia horskej záchrany.
Kniha pozostáva zo šiestich poviedok inšpirovaných skutočnými udalosťami. Ich hlavnými postavami sú horskí záchranári, kniha však nie je o heroických skutkoch, ale o ľuďoch, vzťahoch a vnútorných bojoch. O šťastí v nešťastí, o rozhodnutiach, ktoré treba urobiť v správnej chvíli, o odhodlaní a sile, ktorá sa často rodí až v krízových momentoch. Každá kapitola sa odohráva v inom čase a na inom mieste, no osudy postáv sa nenápadne prelínajú.

Charlotte Brontëová († 31. marec 1855)
2026-03-31
Charlotte Brontëová
(* 21. apríl 1816, Spojené kráľovstvo – † 31. marec 1855, Spojené kráľovstvo)

Bola britská spisovateľka, sestra spisovateliek Anne Brontëovej a Emily Brontëovej a básnika a maliara Patricka Branwella Brontë. Medzi jej najznámejšie diela patrí Jana Eyrová a Profesor (vyšiel po jej smrti).

Martinus Trenčín: Veľkonočné hľadanie vajíčok
2026-04-02
2. 4. 2026 o 9:00-20:00, Martinus – City Park, Trenčín

Veľkonočné hľadanie vajíčok
Pozývame všetky rodiny a malých detektívov na veľkonočné dobrodružstvo priamo v kníhkupectve.
Počas celého dňa môžu deti na základe indícií hľadať medzi knižnými poličkami papierové vajíčka, ktoré sme starostlivo poschovávali. Úlohou je nájsť 4 vajíčka a priniesť ich k pokladni. Každý malý detektív alebo detektívka, ktorému sa to podarí, si odnesie čokoládové vajíčko ako odmenu.

Hans Christian Andersen (* 2. apríl 1805)
2026-04-02
Hans Christian Andersen
(* 2. apríl 1805, Dánsko – † 4. august 1875, Dánsko)

Bol dánsky prozaik, dramatik, básnik a rozprávkar. Andersenove rozprávky, ktoré pozostávajú zo 156 príbehov v deviatich zväzkoch a boli preložené do viac ako 125 jazykov, sa kultúrne zakorenili v kolektívnom vedomí Západu, sú ľahko prístupné deťom, ale poskytujú poučenie o cnosti a odolnosti voči nepriazni osudu aj dospelým čitateľom.
Medzi jeho najznámejšie rozprávky patria Cisárove nové šaty, Malá morská víla, Slávik, Statočný cínový vojačik, Červené topánočky, Princezná na hrášku, Snehová kráľovná, Škaredé káčatko, Dievčatko so zápalkami a Palculienka. Jeho príbehy inšpirovali balety, divadelné hry a animované i hrané filmy.

Isaac Asimov († 6. apríl 1992)
2026-04-06
Isaac Asimov
(* 2. január 1920, Petroviči, Rusko – † 6. apríl 1992, New York)

Bol veľmi úspešný americký spisovateľ sci-fia a non-fiction a biochemik. Spolu s Róbertom Heinleinom a Arthurom C. Clarkom sú nazývaní „Veľkou trojkou science fiction“.
Napísal a vydal viac ako 500 titulov a okolo 90 000 listov a článkov. Jeho najznámejšími dielami sú série Nadácia, Impérium, kniha poviedok Ja, robot.

Martinus: Ján Babarík: Statočný chlapík
2026-04-09
9. 4. 2026 o 18:00, Martinus

Krst mystery detektívky Statočný chlapík
Zabudnite na obyčajné príbehy, toto je záhada, ktorá prekračuje hranice času.
Príďte na knižnú besedu a krst knihy Statočný chlapík od Jána Babaríka, kde sa minulosť stretáva s prítomnosťou a každá stopa môže viesť k nevysvetliteľnému.
Pri výstavbe lyžiarskeho strediska na Kysuciach stavbári objavia rozpadnutú skrinku s mobilným telefónom z roku 2001. Detektív Bauer sa púšťa po stopách Milana, ktorý je nezvestný už sedemnásť rokov. Z Košíc do Ružomberka vedú indície, ktoré odporujú zdravému rozumu, a staré rodinné fotografie naznačujú nemožné. Prepadol sa Milan do minulosti? Nájde cestu späť?

Martinus Zvolen: Od mobilu ku knihám
2026-04-09
9. 4. 2026 o 17:00, Martinus – OC Klokan, Zvolen

Od mobilu ku knihám
Digitálne obrazovky sú všade, knihy trochu menej a práve tu začína dilema každého rodiča. Ako presvedčiť dieťa, aby otvorilo knihu, keď mobil vyhráva?
Pozývame vás na príjemné stretnutie pre rodičov detí od 6 rokov, kde spoločne preskúmame ako čítanie ovplyvňuje rozvoj dieťaťa, ako deti vnímajú písmenká a čo znamená čitateľský vek. Ukážeme si typy detských kníh od klasiky po komiksy a mangu a poradíme, ako vybrať knihu, ktorá dieťa naozaj zaujme, a ako ho motivovať k čítaniu aj v digitálnej dobe. Dotkneme sa aj postavenia rodiča a učiteľa v živote dieťaťa a psychológie čítania.

Martinus Levice: Ellie Šedivá: Bertík a plávajúce kníhkupectvo
2026-04-09
9. 4. 2026 o 16:00, Martinus – Levice

Knižná beseda s Ellie Šedivou: Bertík a plávajúce kníhkupectvo – čítanie s deťmi
Niektoré kníhkupectvá stoja na ulici, iné sa jemne kolíšu na vode. A presne tam začína príbeh Bertíka a plávajúceho kníhkupectva, láskavý, dobrodružný a plný fantázie, ktorá vonia po knihách a objavovaní.
Pozývame vás na knižnú besedu s Ellie Šedivou, autorkou príbehu o odvahe, zvedavosti a o tom, že tie najväčšie dobrodružstvá sa často začínajú úplne nenápadne. Budeme sa rozprávať o písaní pre deti, o sile príbehov, ktoré vedia potešiť malých aj veľkých, a o svete, kde knihy nie sú len na čítanie, ale aj na snívanie.

Joseph Pulitzer (* 10. apríl 1847)
2026-04-10
Joseph Pulitzer
(* 10. apríl 1847, Makov, Rakúsko-Uhorsko – † 29. október 1911, Charleston, USA)

Bol maďarsko-americký redaktor a vydavateľ, známy vďaka posmrtne vydávaným Pulitzerovým cenám a ako priekopník bulvárnej žurnalistiky (spolu s W. R. Hearstom). Počas svojho života bol najmocnejším žurnalistom v Spojených štátoch.

Kurt Vonnegut († 11. apríl 2007)
2026-04-11
Kurt Vonnegut
(* 11. november 1922, Indianapolis, USA – † 11. apríl 2007, New York)

Bol americký spisovateľ a autorom kritizujúcim spoločnosť. Ako vojak americkej armády bol svedkom hrôz v druhej svetovej vojne a zo svojich skúseností čerpal pri písaní svojich najznámejších diel Bitúnok č. 5, Matka noc, Raňajky šampiónov, Mechanický klavír, Cat’s Cradle a ďalšie. Ako odporca vojny je považovaný za pacifistu, a sám seba vyhlasoval za humanistu, bol dokonca čestným predsedom Americkej asociácie humanistov. Tvorba Kurta Vonneguta významne ovplyvnila vývin vedecko-fantastickej literatúry. Preto bol autor v rokoch 1960, 1964 a 1970 nominovaný na cenu Hugo za Najlepší román.

Martinus Banská Bystrica: Čítanie s deťmi
2026-04-12
12. 4. 2026 o 11:00-12:30, Martinus OC Terminal, Banská Bystrica

Čítanie s deťmi – spoločné čítanie knižky
Pozývame všetky deti (a ich rodičov) na spoločné čítanie knižky v našom kníhkupectve. Jar je čas nových začiatkov, farieb a príbehov a presne také nás čakajú aj medzi knihami.
Spoločne si prečítame príbeh vhodný pre deti od 3 rokov a po čítaní sa pustíme do veselých hravých aktivít, pri ktorých rozkvitne detská fantázia. Budeme objavovať, tvoriť a hrať sa tak, aby rozprávka ožila aj mimo stránok knihy.

Samuel Barclay Beckett (* 13. apríl 1906)
2026-04-13
Samuel Barclay Beckett
(* 13. apríl 1906, Dublin – † 22. december 1989, Paríž)

Bol írsky spisovateľ, autor absurdných drám, scenárov, románov, laureát Nobelovej ceny za literatúru (1969). Jeho najznámejšími dielami sú Čakanie na Godota, Koniec hry, Šťastné dni, Hra a ďalšie.

Jean de La Fontaine (13. apríl 1695)
2026-04-13
Jean de La Fontaine
(* 8. júl 1621, Château-Thierry, Francúzsko – 13. apríl 1695, Paríž)

Bol francúzsky básnik obdobia klasicizmu. Je známy najmä ako autor bájok, rozprávok, divadelných hier a operných libriet. Inšpiroval sa autormi antiky a hlavne Ezopom, čo ho priviedlo k písaniu bájok. Jeho „Les fables“ sú považované dodnes za jedno z najväčších diel francúzskej literatúry. Ich prvá zbierka (1.-6. diel) vyšla v roku 1688, druhá (7.-11. diel) v roku 1678 a posledná v roku 1694 (12. diel).

Martinus Nivy: Michala Ries: Prvý sľub
2026-04-14
14. 4. 2026 o 18:00, Martinus Nivy, Bratislava

Michala Ries: Prvý sľub – knižná beseda
Niektoré príbehy sú komplikované. A potom sú tu také, kde sa do seba zamilujú rehoľná sestra a policajt. Pozývame vás na knižnú besedu k novinke Prvý sľub od obľúbenej autorky Michaly Ries, ktorá opäť prináša príbeh plný emócií, vnútorných bojov a zakázanej blízkosti.
Hana je rehoľná sestra. Verí v dobro, v ľudí a v sľub, ktorý dala. Šimon je policajt, ktorý denne naráža na zlo a už dávno prestal veriť v ideály. Dvaja ľudia z úplne odlišných svetov. A predsa niečo medzi nimi začne rásť. Niečo, čo by nemalo. Neopätovaná láska je skúška. Opätovaná môže všetko zničiť.

Martinus Banská Bystrica: Knižná beseda s Jozefom Karikom: Pád
2026-04-14
14. 4. 2026 o 18:00, Martinus OC Terminal, Banská Bystrica

Jozef Karika: Pád – knižná beseda
Niektoré príbehy sa nezačínajú výstrelom, ale tichým nepokojom. A čím dlhšie trvajú, tým hlbšie vás stiahnu. Pád je presne taký román, temný, znepokojivý a nebezpečne blízky realite, ktorú si nechceme priznať.
Pozývame vás na knižnú besedu s Jozefom Karikom, autorom, ktorý vie pracovať so strachom, napätím a otázkami, na ktoré neexistujú pohodlné odpovede. Budeme sa rozprávať o hraniciach racionality, o tom, ako ľahko sa môže istota zmeniť na chaos, a o pádoch, ktoré nezažívajú len jednotlivci, ale celé systémy.

Martinus: Micahela Ray: Som sebavedomá žena
2026-04-15
15. 4. 2026 o 18:00, Martinus Obchodná, Bratislava

Michaela Ray: Som sebavedomá žena – knižná beseda
Pozývame vás na knižnú besedu ku knihe Som sebavedomá žena od Michaela Ray, kde autorka odhalí svoju cestu od „dobrého dievčaťa“ k žiarivej, sebavedomej žene.
Dozviete sa, ako si posilniť sebavedomie, budovať zdravé vzťahy a priniesť do života viac radosti a naplnenia. Kniha ponúka praktické tipy, ktoré pomohli klientkam autorky – od slobodných žien hľadajúcich partnera, cez ženy vo vzťahových výzvach, až po matky či zrelé ženy, ktoré chcú naplno žiť.

Martinus Lučenec: Jana Pronská: Smaragdové slzy
2026-04-15
15. 4. 2026 o 17:00, Martinus – OC Galéria, Lučenec

Jana Pronská v Lučenci – beseda o knihe
Vážení čitatelia a milovníci histórie, romantiky a napínavých príbehov, pozývame vás na knižnú besedu, kde sa spolu ponoríme do fascinujúceho sveta Jany Pronskej a jej najnovšej historickej románovej novinky Smaragdové slzy.
Autorka nás tentoraz zavedie do ďalekých zámorských kolónií, na územie dnešného Peru. Čaká nás príbeh lásky, ktorý sa odohráva na pozadí dramatických udalostí a neľahkých historických okolností. Smaragdové slzy sú príbehom konfliktu, historických zvratov a napätia medzi európskymi dobyvateľmi a pôvodnými obyvateľmi. Maximilián a Izabela sa ocitnú v centre povstania Inkov, ktorí túžia opäť obnoviť svoju bývalú slávu a bojovať za svoju nezávislosť. Na pozadí tohoto konfliktu sa musí láska a dôvera medzi dvoma rozdielnymi svetmi rozvíjať v napätí a nebezpečenstve.

Jean-Paul Sartre († 15. apríl 1980)
2026-04-15
Jean-Paul Sartre
(* 21. jún 1905, Paríž – † 15. apríl 1980, Paríž)

Bol francúzsky filozof a spisovateľ, hlavný predstaviteľ existencializmu, ktorý dokázal prepojiť filozofiu s beletriu. Jeho najznámejšími dielami sú Hnus, Múr, Slová, Bytie a ničota, Existencializmus je humanizmus, Kritika dialektického rozumu…

Katedra žurnalistiky: Absynt na V4 Novinárskom festivale
2026-04-15
15. 4. 2026 o 11:15 , Katedra žurnalistiky FiF UK, Bratislava

Absynt na V4 Novinárskom festivale
Svet medzi riadkami organizuje piaty ročník V4 novinárskeho festivalu. Päť dní diskusií, workshopov a networkingu pre študentov a profesionálov zo Slovenska, Česka, Poľska a Maďarska.
Skutočné srdce Európy bije na Spiši. Tam, kde sa stretáva a prelína osem rôznych kultúr. Tam, kde sa adresa domu za celé storočie nezmenila, no napriek tomu sa ocitol v štyroch rôznych štátoch. Tam, kde hranica predstavuje skôr ľudskú skúsenosť, než čiaru na mape. Dohody mocných. Posuny hraníc. Presídľovania ľudí. Náboženské obmedzenia. To všetko formovalo tvár dnešného Spiša. A tiež jeho príbehy. Príďte ich spoznať na uvedení knihy Štyri vlajky, jedna adresa.

Martinus Zvolen: Natali Fox, Iveta Pernišová: Áčko za lásku
2026-04-16
16. 4. 2026 o 17:00, Martinus Zvolen – OC Klokan

Natali Fox, Iveta Pernišová: Áčko za lásku – beseda o knihe
Láska nemusí byť vždy jednoduchá, ale je vždy hodná toho, aby sme za ňu bojovali. Áčko za lásku od Natali Fox a Ivety Pernišovej je príbeh o priateľstve, odvahe a prvých veľkých citových skúškach, ktoré dokážu zmeniť celý život.
Pozývame vás na knižnú besedu, kde sa budete môcť stretnúť s autorkami, spýtať sa ich na proces tvorby, dozvedieť sa, odkiaľ čerpajú inšpiráciu, a porozprávať sa o príbehu, ktorý zrkadlí radosti, starosti a šialené momenty mladého srdca. Diskusia s autorkami odkryje zákulisie knihy, jej hrdinov a to, prečo niektoré príbehy o láske zostanú v pamäti navždy.

Rudolf Sloboda (* 16. apríl 1938)
2026-04-16
Rudolf Sloboda
(* 16. apríl 1938, Devínska Nová Ves – † 6. október 1995, Bratislava)

Bol slovenský prozaik, esejista, dramatik, scenárista, jeden z najvýznamnejších prozaikov 20. storočia. Jeho najznámejšími dielami sú Rozum, Narcis, Uhorský rok, Armagedon na Grbe, Pokus o autoportrét a ďalšie.

Katedra žurnalistiky: Absynt na V4 Novinárskom festivale
2026-04-16
16. 4. 2026 o 19:00 , Katedra žurnalistiky FiF UK, Bratislava

Absynt na V4 Novinárskom festivale
Svet medzi riadkami organizuje piaty ročník V4 novinárskeho festivalu. Päť dní diskusií, workshopov a networkingu pre študentov a profesionálov zo Slovenska, Česka, Poľska a Maďarska.
Skutočné srdce Európy bije na Spiši. Tam, kde sa stretáva a prelína osem rôznych kultúr. Tam, kde sa adresa domu za celé storočie nezmenila, no napriek tomu sa ocitol v štyroch rôznych štátoch. Tam, kde hranica predstavuje skôr ľudskú skúsenosť, než čiaru na mape. Dohody mocných. Posuny hraníc. Presídľovania ľudí. Náboženské obmedzenia. To všetko formovalo tvár dnešného Spiša. A tiež jeho príbehy. Príďte ich spoznať na uvedení knihy Štyri vlajky, jedna adresa.

Martinus Trnava: Linda Liliková: Starostlivý slimáčik Slávko
2026-04-17
17. 4. 2026 o 16:00, Martinus Trnava – City Aréna

Linda Liliková: Starostlivý slimáčik Slávko – beseda o knihe
V kníhkupectve Martinus v Trnave pripravujeme ďalšie milé stretnutie pre deti. Na návštevu príde autorka Linda Liliková, ktorá malým čitateľom predstaví svoju knižku Starostlivý slimáčik Slávko.
Slimáčik Slávko možno nepatrí medzi najrýchlejšie zvieratká na svete, ale má veľké srdce. Vždy si všimne, keď niekto potrebuje pomoc, kamaráta alebo trochu povzbudenia. Láskavým spôsobom učí deti, ako vytvárať plnohodnotné vzťahy, kde sú si obaja rovnocenní, cítia sa videní a počutí. A tak sa spolu s ním deti vydajú na malé dobrodružstvá plné priateľstva, láskavosti a dobrých skutkov.

Gabriel José García Márquez († 17. apríl 2014)
2026-04-17
Gabriel José García Márquez
(* 6. marec 1927, Aracataca, Kolumbia – † 17. apríl 2014, Mexico)

Bol kolumbijský spisovateľ, jeden z najvýznamnejších predstaviteľov magického realizmu, v roku 1982 dostal Nobelovu cenu za literatúru. Jeho najznámejšími dielami sú Sto rokov samoty, Patriarchova jeseň, Kronika vopred ohlásenej smrti, Láska v čase cholery…

Terézia Zuzana Vansová (* 18. apríl 1857)
2026-04-18
Terézia Zuzana Vansová
(* 18. apríl 1857, Zvolenská Slatina – † 10. októbra 1942, Banská Bystrica)

Bola slovenská spisovateľka, predstaviteľka prvej generácie realizmu na Slovensku, zakladateľka ženského časopisu Dennica, funkcionárka Živeny, podporovateľka ochotníckeho divadla a etnografka.
Medzi jej najznámejšie diela patria Suplikant, Humoreska, Ohlášky, Sirota Podhradských, Pani Georgiadesová na cestách a ďalšie.

Martinus Lučenec: Čítanie si s deťmi
2026-04-19
19. 4. 2026 o 10:30 – 12:00, Martinus – OC Galéria, Lučenec

Čítanie s deťmi – – spoločné čítanie knižky
Pozývame všetky deti (a ich rodičov) na spoločné čítanie knižky v našom kníhkupectve. Jar je čas nových začiatkov, farieb a príbehov a presne také nás čakajú aj medzi knihami.
Spoločne si prečítame príbeh vhodný pre deti od 3 rokov a po čítaní sa pustíme do veselých hravých aktivít, pri ktorých rozkvitne detská fantázia. Budeme objavovať, tvoriť a hrať sa tak, aby rozprávka ožila aj mimo stránok knihy.

Martinus Liptovský Mikuláš: Čítanie s deťmi
2026-04-19
19. 4. 2026 o 10:30-12:00, Martinus – RGB Liptov

Čítanie s deťmi – spoločné čítanie knižky
Pozývame všetky deti (a ich rodičov) na spoločné čítanie knižky v našom kníhkupectve. Jar je čas nových začiatkov, farieb a príbehov a presne také nás čakajú aj medzi knihami.
Spoločne si prečítame príbeh vhodný pre deti od 3 rokov a po čítaní sa pustíme do veselých hravých aktivít, pri ktorých rozkvitne detská fantázia. Budeme objavovať, tvoriť a hrať sa tak, aby rozprávka ožila aj mimo stránok knihy.

Martinus Lučenec: Čítanie s deťmi
2026-04-19
19. 4. 2026 o 10:30-12:00, Martinus – OC Galéria, Lučenec

Čítanie s deťmi – spoločné čítanie knižky
Pozývame všetky deti (a ich rodičov) na spoločné čítanie knižky v našom kníhkupectve. Jar je čas nových začiatkov, farieb a príbehov a presne také nás čakajú aj medzi knihami.
Spoločne si prečítame príbeh vhodný pre deti od 3 rokov a po čítaní sa pustíme do veselých hravých aktivít, pri ktorých rozkvitne detská fantázia. Budeme objavovať, tvoriť a hrať sa tak, aby rozprávka ožila aj mimo stránok knihy.

Andrej Sládkovič († 20. apríl 1872)
2026-04-20
Andrej Sládkovič
(* 30. marec 1820, Krupina – † 20. apríl 1872, Radvaň nad Hronom)

Vlastným menom Andrej Braxatoris bol slovenský básnik, evanjelický kňaz, kritik literárnych a dramatických prác, publicista a prekladateľ. Je po ňom pomenovaná planétka (4781) Sládkovič aj gymnázium v Banskej Bystrici aj v Krupine. V Krupine je po ňom pomenované aj múzeum, ulica a park. K jeho najznámejším dielam patria Marína, Detvan, Nehaňte ľud môj a ďalšie.

Martinus: Pavel Kosatík: Slovenské storočie
2026-04-21
21. 4. 2026 o 18:00, Martinus Obchodná

Knižná beseda s Pavlom Kosatíkom: Slovenské storočie
Dejiny nie sú len dátumy. Sú to rozhodnutia, omyly, odvaha aj slepé miesta, ktoré cítime dodnes. Pozývame vás na knižnú besedu s českým historikom a publicistom Pavel Kosatík k slovenskému prekladu jeho knihy Slovenské storočie.
Slovenské storočie je strhujúci pohľad na moderné dejiny Slovenska, na kľúčové momenty 20. storočia, ktoré formovali našu identitu, politiku aj spoločnosť. Kosatík neponúka suchú učebnicu, ale živý, čitateľsky pútavý príbeh krajiny, ktorá prešla dramatickými zlomami: vznikom a zánikom štátov, totalitou, normalizáciou aj hľadaním vlastnej cesty po roku 1989.
